CELEX: 62021TN0179
Language: sl
Date: 2021-03-31 00:00:00
Title: Zadeva T-179/21: Tožba, vložena 31. marca 2021 – QN/Komisija

31.5.2021   
            
            
               SL
            
            
               Uradni list Evropske unije
            
            
               C 206/38
            
         
      Tožba, vložena 31. marca 2021 – QN/Komisija
      (Zadeva T-179/21)
      (2021/C 206/46)
      Jezik postopka: angleščina
      
         Stranki
      
      
         Tožeča stranka: QN (zastopnika: L. Levi in N. Flandin, odvetnika)
      
         Tožena stranka: Evropska komisija
      
         Predlogi
      
      Tožeča stranka Splošnemu sodišču predlaga, naj:
      
                  —
               
               
                  razglasi za nično KOP (1) tožeče stranke iz leta 2019;
               
            
                  —
               
               
                  podredno, razglasi za nično KOP tožeče stranke v delu, v katerem vsebuje izpodbijane komentarje;
               
            
                  —
               
               
                  hkrati, če je treba, razglasi za nično odločbo tožene stranke, s katero je bil zavrnjen ugovor, ki ga je tožeča stranka vložila na podlagi člena 90(2) Kadrovskih predpisov zoper KOP iz leta 2019;
               
            
                  —
               
               
                  naloži plačilo odškodnine za nepremoženjsko škodo, ki je nastala tožeči stranki; in
               
            
                  —
               
               
                  toženi stranki naloži plačilo stroškov.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja štiri tožbene razloge.
      
                  1.
               
               
                  Prvi tožbeni razlog: tožena stranka je kršila svojo obveznost določitve ciljev v KOP. Poleg tega tožeča stranka trdi, da je tožena stranka storila očitno napako pri presoji in kršila dolžnost skrbnega ravnanja ter načelo dobrega upravljanja.
               
            
                  2.
               
               
                  Drugi tožbeni razlog: tožena stranka je kršila člen 43 Kadrovskih predpisov, člen 7(3) sklepa tožene stranke z dne 16. decembra 2013 (2) in notranje smernice tožene stranke za ocenjevalce (3). Tožeča stranka poleg tega trdi, da je tožena stranka storila očitne napake pri presoji in zlorabila svoja pooblastila. Prav tako zatrjuje, da je tožena stranka kršila dolžnost skrbnega ravnanja in dolžnost dobrega upravljanja.
               
            
                  3.
               
               
                  Tretji tožbeni razlog: tožena stranka je kršila člen 41(1) Listine Evropske unije o temeljnih pravicah. Tožeča stranka poleg tega trdi, da je tožena stranka kršila pravila o objektivnosti in nepristranskosti.
               
            
                  4.
               
               
                  Četrti tožbeni razlog: tožena stranka je kršila člen 296(2) PDEU. Tožeča stranka prav tako trdi, da je tožena stranka kršila člen 25(2) Kadrovskih predpisov in člen 41(2) Listine Evropske unije o temeljnih pravicah. Tožeča stranka poleg tega trdi, da je tožena stranka kršila svojo obveznost obrazložitve.
               
            
         (1)  Karierno ocenjevalno poročilo.
      
         (2)  Sklep Komisije z dne 16. decembra 2013 o določitvi splošnih določb za izvajanje člena 43 Kadrovskih predpisov in izvajanje prvega odstavka člena 44 Kadrovskih predpisov (C (2013) 8985 final).
      
         (3)  Notranja direktiva Komisije: „Constructive dialogue and fair report: guidance for Reporting Officers“ (Konstruktiven dialog in pravično ocenjevanje: smernice za ocenjevalce).